ประจำเดือนตรงทุกเดือน รอบ 28 วัน ล่าสุดมาวันที่ 18-20 กันยา มาน้อยผิดปกติ แล้วนับวันไข่ตก คาดว่าตรงกับวันที่ 2,3 ตุลา แล้วมีเพศสัมพันธ์ค่ะ อยากมีลูก แล้วผ่านไปถึงวันที่ 14,15ตุลา มีตกขาวสีเลือดชมพูจางๆ แค่ไปฉี่แล้วใช้ทิชชู่เช็ดค่ะ ติดนิดเดียวค่ะแล้วครบรอบประจำเดือนครั้งถัดไปวันที่ 16 ตุลา จนวันที่ วันที่ 18 ตุลา เลยมา2 วันค่ะ แต่ปกติเป็นคนประจำเดือนมาตรงค่ะอยากทราบว่าเลือดสีชมพูจางๆ คือสัญญานเตือนว่าประจำเดือนจะมา หรือเลือดล้างหน้าเด็กค่ะ อาการอื่นๆร่วมด้วย ง่วงบ่อยนอนเร็วฉี่บ่อย กินเยอะ เจ็บหน้าอกนิดหน่อย ช่วงก่อนประจำเดือนมามีปวดท้องน้อย จิ๊ดซ้ายขวาและปวดหน่วงๆค่ะ
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกวิธี การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้อร้ายในมดลูกหรือปากมดลูก การตั้งครรภ์ผิดปกติ เป็นต้นกรณีนี้ บอกได้ยากว่าเลือดที่ออกมาผิดปกติคืออะไร ลองสังเกตอาการ และอาจลองทดสอบการตั้งครรภ์ด้วยตนเองก่อนหากเลือดออกมาก แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ